Document ID: 32013R0353

32013R0353
L 109/1
SLUŽBENI LIST EUROPSKE UNIJE
18.04.2013.
PROVEDBENA UREDBA KOMISIJE (EU) br. 353/2013
od 18. travnja 2013.
o izmjeni Provedbene uredbe (EU) br. 543/2011 u pogledu razina aktiviranja dodatnih carina za krastavce, trešnje osim višanja, marelice, rajčice, šljive, breskve, uključujući nektarine i stolno grožđe
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 143. točku (b) u vezi s člankom 4.,
budući da:
(1)
Provedbenom uredbom Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2) predviđen je nadzor uvoza proizvoda iz Priloga XVIII. toj Uredbi. Taj se nadzor mora provoditi u skladu s pravilima iz članka 308.d Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (3)
(2)
Za potrebe članka 5. stavka 4. Sporazuma o poljoprivredi (4) sklopljenog tijekom Urugvajske runde multilateralnih trgovinskih pregovora i u svjetlu najnovijih podataka dostupnih za 2010., 2011. i 2012., razine aktiviranja dodatnih carina za krastavce i trešnje, osim višanja, trebalo bi izmijeniti s učinkom od 1. svibnja 2013., dok bi one za marelice, rajčice, šljive, breskve, uključujući nektarine, i stolno grožđe trebalo izmijeniti s učinkom od 1. lipnja 2013.
(3)
Provedbenu uredbu (EZ) br. 543/2011 treba stoga na odgovarajući način izmijeniti.
(4)
S obzirom na potrebu da se ova mjera počne primjenjivati što je ranije moguće nakon objave ažuriranih podataka, ova bi Uredba trebala stupiti na snagu na dan objave.
(5)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Prilog XVIII. Uredbi (EU) br. 543/2011 zamjenjuje se tekstom određenim u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. travnja 2013.

Labels: 3
17
15
6